dh-unibe/image-text_koenigsfelden-charters-post-1500 huggingface dataset:
Wir, Leupolt, von gots gnaden hertzog ze Osterreich, ze Steyr, ze Keͣrnden und ze Krain, graf ze Tyrol ꝫcꝭ, tun
kunt, ✳ umb die stoͤzz, die da waren zwischen den erbern und gaistlichn̄, uns₎n lieben, andeͣchtign̄, ✳ der ebbtissin
und den klosterfrown ze Kùnigsveld ainhalbn̄, und uns₎n armen luten in dem Aigen anderhalbn̄, von der hilf
wegn̄, so wir yetzund und auch vor von den lutn̄ in dem Aigen gemainlich begert habn̄, ✳ daz wir nach erkantnuss unsˀ reͣte sy an baiden tailn von der obgn̄ stozz wegn̄ entschaidet habn̄ und entschaidn̄ auch wissentlich ✳
in solicher mass: all die weil die egn̄ klosterfrown die vogty in dem Aign̄ innhabēt, daz denn ir lut, uf irn gutn̄ und
in dem selbn̄ ampt gesessn̄, mit den luten, die uns zugehoͤrnt, in schatzungn, in raysen, in schutzn̄, spiessen und
in allen andˀn notdurften mitleiden sulln̄, was ir yeglichm̄ denn von den stùrern, die daruber gesetzt werdent,
angeslagen wirdet ungeverlich, und vorus betzaln, was in vergangnˀ zeit untz her von solichen dingn̄ uf sy
geloffen ist, auch nach dem und das denn angeleit wirt, doch vorbehebt der gesatztn̄ stùren, die beleiben sulln̄, als von
alter herkomen ist, nach begriffūg der alten sturbrief. ✳ weͣr aber, daz wir, unsˀ pruder oder erbn̄ die egn̄ vogtey
des Aigens widˀ zu uns ziechen wurdn̄, oder sust zu uns₎n handen wider keͣme, oder daz die egn̄ klosterfrown̄
dieselbn̄ vogty selber nymer haben woltn̄, ✳ daz in denn das mitleidn̄ irer egen̄ lut an allen iren frihaitn̄, rechten
und briefen dhainen schadn̄ bringn̄ sulle noch muge, und sunderlich an demselbn̄ iren luten in dem Aign̄, die denn
beleiben sulln̄, als sy von alter herkomen sind, nach des klosters frihait. ✳ ze gleicher weis sulln̄ uns₎n luten ire
recht denn auch behaltn̄ sein ungeverlich. mit urkunt ditz briefs, der gebn̄ ist ze Ensisheim, an mitichen
nach sand Lucyen tag, nach Christs geburd drewtzehen hundert jar, ✳ darnach in dem newn und newntzigosten jare. ✳
✳ d ✳ dux
ꝑ cons₎
Königsf. 441
Staatsarchiv
AARGAU
xiij
2
ein lùtrùng vō hertzog Lùpolt ✳ zwùschen
den fròwn̄ zuͦ Kùngsfeld₎ und den iren
im ampt Eig₎ in kriegsloͤùff₎
✳
K
✳ D ✳ 3 ✳